Õnnelikuna ja  rahulolevana jätkas Herakles oma teekonda, saanud juurde enesekindlust ja julgust edasi otsida. Nüüd pöördus ta lääne poole, kuid sellega tõmbas ta endale õnnetuse kaela. Mõtlematult sattus ta kolmandasse suurde katsumusse ja seal tabas teda ebaõnn, mis peatas ta teekonna pikaks ajaks.Sest seal kohtas ta Busirist, suurt ülipetturit, vete poega, Poseidoni lähedast sugulast. Tema ülesandeks on eksitada inimeste poegi näilise tarkuse sõnadega. Ta kinnitab, et teab tõde, ja inimesed usuvad teda mõtlematult. Nüüd  kõneles ta kaunite sõnadega:  "Mina olen õpetaja. Mulle on antud teadmine, seepärast pühendu minule. Võta omaks see eluviis, mida mina õpetan. Mina olen ainus, kes teab, ei keegi muu. Minu tõde on õige. Kõik muud tõed on vale ja valskus. Kuula mu sõnu: jää minuga ja sa saad päästetud."